Kollár, Boris, poslanec NR SR (2017-01-31):
Ďakujem pekne, pani predsedajúca. Ja by som sa len krátko chcel vyjadriť k vrátenému zákonu pána prezidenta. Skúsil by som pár faktov. Podľa Gatestone Institutu Nemecko zľahčovalo hrozbu teroristov tváriacich sa, samozrejme, ako migranti. Spolkový úrad pre migráciu a utečencov vedome povolil vstup do Nemecka viac ako 2-tisíc žiadateľov o azyl s falošnými pasmi. Čo nastalo? Dnes viac ako 400 migrantov už je vyšetrovaných pre napojenie na Islamský štát. Ja takúto hrozbu chcem eliminovať tuná na Slovensku. Aj týmto zákonom napomáhame ochrane našich tradícií, našich koreňov, našej civilizácie a našeho spôsobu života. Chránime našu vlasť a chránime našich ľudí, chránime naše rodiny týmto. Či sa to niekomu páči, alebo nie, my máme kresťanské tradície a kresťanskú históriu tuná na Slovensku. Ja budem veľmi rád, keď o 10, 20, 30 rokov, už som to raz spomínal, tunák bude stále visieť tento dvojkríž a nie polmesiac alebo dvojpolmesiac. My si musíme uvedomiť jednu vec, že títo migranti, ktorí nám sem chodia, oni sa nechcú prispôsobiť, oni sa nechcú asimilovať, vôbec nie, oni chcú a s tým máme už jasné skúsenosti, oni chcú, aby sme sa prispôsobili my im. Ale ja toto zásadne odmietam, a ja si myslím, že tento zákon je dobrý a pomáha nám chrániť náš spôsob života, na aký sme doteraz zvyknutí. Pozrite sa len tuná k susedom v Rakúsku, k susedom v Rakúsku. Proste mali otvorené dvere, a čo nastalo, počet trestných oznámení na imigrantov bol v Rakúsku 2015 14-tisíc, v roku 2016 už to bolo 22-tisíc. Vážení, my sa musíme začať chrániť, musíme sa zodpovedne postaviť k tejto otázke a nemôžeme to všetko brať len nejako slniečkársky, srdcolásku nejako, nejako cítiaco, my sa musíme v prvom rade chrániť seba samých. A pokiaľ nebudeme postupovať ďalej v tejto ochrane, no tak skutočne naše deti alebo naši vnuci, vnúčatá už nezažijú taký slobodný svet, ako sme zažili my. Pozrite sa, čo sa deje v Nemecku, v Rakúsku na verejných kúpaliskách! To predtým nebolo! A chcete mi povedať, že čo to je, to je ten mierumilovný islam, to sú tí mierumilovní, príjemní, priateľskí, nádherní, integrovaní ľudia, ktorí k nám chodia, ktorí nás tunák došli spasiť, zachrániť, lebo sme ich potrebovali, ich tunák, aby proste nám pozdvihli ekonomiku, a vidíte, čo robia. Akurát nás stoja peniaze, myslím Európsku úniu, nevzťahujte to len na Slovensku, chcú od nás peniaze, narastá počet trestných činov, sexuálnych napadnutí, no ja som proti tomu. Mňa mrzí, že to pán prezident vrátil a že musíme znova o tom rozhodovať. My určite budeme hlasovať za tento zákon a som presvedčený, že to treba ešte viacej sprísniť. Takisto ako môj kolega pán Krajniak spomínal o tých mešitách, skutočne tam sa to všetko združuje, to je, ako keby to boli logistické centrá. Teroristi sa tam chodia radiť, verbovať nových a prípadne sa tam skrývajú po trestnom čine. To znamená, že my naozaj musíme tomuto urobiť prietrž a tunák my si musíme povedať, že či chceme tento spôsob života naďalej mať taký, ako sme ho mali doteraz, alebo sa ideme tuná nejako podriadiť nejakým, nejakým migrantom, ktorí sem prídu a ktorí nie sú ochotní sa nijakým spôsobom integrovať alebo sa nejakým spôsobom prispôsobiť našemu spôsobu života. Uvedomme si jednu vec, že máme tunák Rómov – pre mňa sú to Cigáni – a nevieme ich integrovať už, už stáročia! Tak ešte si tu teda dajme aj moslimov a môžeme sa tunák z toho úplne zblázniť. Takže poďme robiť všetci spolu niečo preto, aby sme začali chrániť naše rodiny. Ďakujem.